Severiano "Seve" Ballesteros Sota (1957–2011) was ’n Spaanse gholfspeler wat talle toernooie (veral in die 1970’s en 1980’s) gewen het. Vanweë sy sjarme en gewildheid het die publiek hom dikwels 'Seve' genoem. In 1997 was hy die kaptein van die Europese Ryderbeker-span.
Pedrena, Cantabria, Spanje
7 Mei 2011 (op 54)
(getr. 1988–2004, geskei)
50 (beste ooit alle spelers)
Wen: 1980, 1983
Wen: 1979, 1984, 1988
1999 (lid se bls.)
Ballesteros is op 9 April 1957 in Pedrena, Cantabria gebore. Hy het op 'n jong ouderdom begin gholf speel en het met 'n nommer-drie-yster in die vallei buite sy geboortedorp begin oefen. Hy het ook baie ervaring as joggie (caddie) vir ander gholfspelers opgedoen. Gedurende die jare 1970 en 1980 was hy een van die beste spelers ter wêreld.
Ballesteros het die Britse Ope in 1979, 1984 en 1988 gewen. Hy het ook die Amerikaanse Meesterstoernooi in 1980 en 1983 verower. In die 1980's was hy 'n paar keer die nommer-een-gholfspeler op die wêreldranglys.
Hy is op 12 Oktober 2008 met kwaadaardige breinkanker gediagnoseer, en het hierna verskeie kere 6-uurlange breinsjirurgie ondergaan om die tumor te verwyder. Hy sterf op 7 Mei 2011 in die ouderdom van 54.
Ontsluit van "https://af.wikipedia.org/w/index.php?title=Severiano_Ballesteros&oldid=2162318"
Die bladsy is laas op 13 April 2020 om 09:00 bygewerk.